cyanic-selkie/wikianc huggingface dataset:
Alp Arslan
Alp Arslan (født 1029, død 15. desember 1072) var den andre sultan i seldsjukk-dynastiet og barnebarn av Seldsjuk, dynastiets eponym. Han tok navnet Muhammed bin Da'ud Chaghri da han omvendte seg til islam, og for militær dyktighet fikk han tilnavnet Alp Arslan, som betyr «en modig løve» på tyrkisk.
Bakgrunn
Alp Arslan var sønn av Chagri Begh, og førte allerede i ungdommens hans armeer. Han etterfulgte sin far som guvernør i Khorasan i 1059.
Sultan
Alp Arslan marsjerte til Ray og lot seg innsette som sultan av seldsjukkenes rike den 27. april 1064. Han måtte så endelig ta seg av Kutalmish, og møtte ham på slagmarken. Kutalmish ble drept i slaget, og dermed var Alp Arslans myndighet sikret som monark over et Persia som strakte seg fra Amu-Darja til Tigris.
Som Tughruls etterfølger befestet han dennes herredømme over det persiske område og Turkestan. Som vesir ble han assistert av Nizam al-Mulk.
Kort etter sin trosbestigelse satte han seg fore å forene under seg alle de muslimske områder. Han gikk i den forbindelse til kamp mot de sjiittiske fatimidene, som var fiendtlig innstilt mot de abbasidiske kalifer. De seldsjukiske sultane hadde under Tughrul Beg inngått forbunmd med kalifen.
Ved siden av foretok han røvertokt mot de tilgrendende kristne stater, som Armenia, Georgia og Det bysantinske rike. I 1063 erobret han flere festninger, blant dem det armenske byfestet Ani, borgen Şavşat i det som i dag er Artvin, borgen i Kars og Oltu i Erzurum. I 1068 trengte han via Syria på nytt inn i Bysants. I 1071 erobret han Aleppo.
Alp Arslan ønsket deretter å foreta hærtog inn i fatimidenes egyptiske kjerneområde. Men før han kunne legge i vet, utbrøt en konflikt med Bysants. Den nye bysantinske keiser ville drive seldsjukkene tilbake. Det kom til flere sammenstøt i Kilikia. Men snart fikk det seldsjukkenes vei. Alp Arslan vant en avgjørende seier over Østromerriket i slaget ved Manzikert i august 1071, hvor den østromerske keiser Romanos IV Diogenes ble tatt til fange.
Følgende dialog skal ha funnet sted mellom de to herskere:
Ettersom sultanens hovedmål var fatimidene, ble keiseren løslatt. Krigen mot Bysants skulle få vente til senere. Men den frigitte keiser ble i Bysants avsatt på grunn av sitt nederlag. Han ble også blindet og sendt i eksil til Proti. Borgerkrig svekket deretter riket så ettertrykkelig at det mistet kontrollen over midtre og østlige Anatolia. Disse områder falt så til seldsjukkene. Det bysantinske nederlaget førte til omfattende religiøs og etnisk omveltning i Anatolia ettersom de muslimske seldsjukkene vant kontroll over Anatolia. De opprettet sultanatet Rum, forløperen til Det osmanske riket.
For Bysants var tapet av Anatolia et ødeleggende slag ettersom Anatolia var den tettest befolkede delen av riket, og dets dager som stormakt var med dette over.
Urmaya
Urmaya er den hypotetiske felles forgjengeren til de 30 levende mayiske språka, som snakkes i Mellom-Amerika og Mexico, så vel som til det utdødde klassisk maya, som er dokumentert i mayiske hieroglyfiske inskripsjoner.
Man tror at urmaya ble snakka i Cuchumataneshøylanda i dagens Guatemala, og at den første splittelsen skjedde rundt 2200 f.Kr., da talerne av dagens huastekisk skilte seg fra resten av den urmayisktalende befolkninga.
Bastrop County
Bastrop County er et fylke i den amerikanske delstaten Texas. Det ligger i de sentrale delene av staten. Det grenser mot Williamson County i nord, Lee County i nordøst, Fayette County i sørøst, Caldwell County i sørvest og mot Travis County i nordvest.
Bastrop Countys totale areal er 2 300,3 km² hvorav 20 km² er vann. I 2010 hadde fylket 74,171 innbyggere og administrasjonssenteret ligger i byen Bastrop. Fylket har fått sitt navn etter den hollandske nybyggeren Felipe Enrique Neri, Baron de Bastrop fra Paramaribo i den nederlandske Guayanakolonien.
Fylket regnes til regionen Central Texas.
Vishwa Hindu Parishad
Vishwa Hindu Parishad (VHP; «det hinduistiske verdensråd») er en hindunasjonalistisk organisasjon i India grunnlagt 1964, og del av nettverket Sangh Parivar.
Den ledende kraften bak organisasjonen var først Swami Chinmayananda; blant de religiøse ledere som deltok i grunnleggelsen var også personer som Tenzin Gyatso, den 14e Dalai Lama. Senere har blant annet Rajmata Vijayraje Scindia vært med i ledelsen. Organisasjonens motto er Dharmo rakshiti rakshitah («Ved å forsvare det som er rett, forsvarer du deg selv»). Til symbol benyttes et bilde av et indisk fikentre.
Bajrang Dal pleier å betraktes som VHPs ungdomsorganisasjon.
Rolf Fladby
Fladby vokste opp på Nordgarden Flatby i Sørbygda. I seinere år var Fladby var bosatt på Haslum i Bærum. Han tok examen artium i 1937, og var høsten 1943 i ferd med å avslutte historiestudiene ved Universitetet i Oslo med en hovedoppgave om Bernt Anker. Da universitetet ble stengt denne høsten måtte Fladby rømme til Sverige. Han ble cand. philol ved kongelig resolusjon etter frigjøringen.
Fra 1946 til 1952 var Fladby lektor ved Sarpsborg gymnas og arbeidet deretter som arkivar ved Statsarkivet i Oslo 1954--1956. Fra 1956 var han leder av Norsk lokalhistorisk institutt. I 1964 fullførte han doktorgraden med avhandlingen Fra lensmannstjener til Kongelig Majestets Foged, om futeembetets historiske utvikling. I årene fra 1978 til 1982 var Fladby professor II ved Universitetet i Tromsø.
Som lokalhistoriker og NLI-leder var Fladby involvert i rekke bygdebokprosjekter. Hans første større arbeid var bindet om 1700-tallet i bygdeboka for Eidsvoll, som kom i 1952. Han hadde allerede som student, før han flyktet til Sverige under krigen, vært engasjert av Andreas Holmsen for å samle stoff til gårds- og slektshistorien for denne bygda. I 1953 kom hans første bind av gårds- og slektshistoria for Lier som ble fulgt opp med annet bind i 1962 og tredje bind i 1963. Han skrev også om bygda hvor han vokste opp, Gjerdrum og var 1951-1960 leder i bygdeboknemnda i kommunen.
Rolf Fladby spilte en sentral rolle i oppbyggingen av Norsk lokalhistorisk institutt som et veilednings-, forskings- og dokumentasjonssenter. Instituttets utgivelser av kildeskrifter og veiledningslitteratur utgjorde en vesentlig del av virksomheten. Med Fladby som hovedredaktør kom etter hvert kildeseriene Norske kongebrev (7 bind), Skattematrikkelen 1647 (17 bind) og samkatalogen Gamle norske kart (18 bind). Norsk historisk leksikon (1. utgave 1974) blir av mange betraktet som Norsk lokalhistorisk institutts flaggskip. Rolf Fladby hadde hånd om store kildeutgivelser også utenom sitt eget institutt. For Kjeldeskriftfondet redigerte han tre bind av Aktstykker til de norske stendermøters historie 1548-1661 (1969–1984) og Norske supplikker 1660-1662 (to bind sammen med Vera Eriksen fra 1988 til 1991).
Lee Byung-kyu
Lee Byung-kyu (født 3. februar 1976 i Seoul), er en sørkoreansk baseballspiller som deltok i de olympiske leker 1996 i Atlanta og 2000 i Sydney.
Rolf Fladby
Som rikshistoriker var Fladbys første viktige bidrag doktoravhandlingen om fogdeembetet fra 1964. I 1976 kom Gjenreisning 1536-1648, som var bind 6 i Cappelens Norgeshistorie. Ti år senere kom Fladbys bind (bd. 5) av Handbok i Norges historie: Samfunn i vekst under fremmed styre.
Fladby var styremedlem i Kjeldeskriftfondet 1974-1987. Han satt som instituttets representant i styret for Landslaget for bygde- og byhistorie/Landslaget for lokalhistorie 1976-1985 og var redaktør for det lokalhistoriske forskningstidsskriftet Heimen 1967-1969.
Kilder
Denne artikkelen bygger på artikkelen om Rolf Fladby i Lokalhistoriewiki
Jyotiba Phule Nagar (distrikt)
Jyotiba Phule Nagar (hindi: ज्योतिबा फुले नगर ज़िला, urdu: جیوتیبا پھولے نگر ضلع ) er et distrikt i den indiske delstaten Uttar Pradesh. Distriktets hovedstad er Amroha.
Demografi
Ved folketellingen i 2011 var det 1,838,771 innbyggere i distriktet, mot 1,499,068 i 2001. Den urbane befolkningen utgjør 24,83 % av befolkningen.
Barn i alderen 0 til 6 år utgjorde 15,84 % i 2011 mot 20,16 % i 2001. Antallet jenter i den alderen per tusen gutter er 911 i 2011.
Arasvikfjorden
Arasvikfjorden er en delfjord av Vinjefjorden mellom kommunene Halsa og Aure på Nordmøre nordøst i Møre og Romsdal fylke. Arasvikfjorden er en fortsettelse av Korsnesfjorden, som ligger i vest, og strekker seg 12 kilometer østover på sørsida av Ertvågsøya. Valsøya ligger på sørsida av fjorden og på sørsida av øya ligger innløpet til Valsøyfjorden som går sørover. Fjorden ender i øst mellom Rumpa i nord, Arøya og Renndalshamna i sør.
Det var i Arasvikfjorden den berømte spekkhoggeren Keiko, som spilte Willy i filmen "Free Willy" endte sine dager.
Over fjorden går ferjesambandet Arasvika-Hennset som ble åpnet i 1965, da som del av et større samband. Fergesambandet trafikkeres av mindre ferger som tar mellom 30 og 50 biler.
Europavei 39 går langs fjorden i sør.
Histogram
Et histogram er en grafisk framstilling av frekvensfordelingen i kvantitativ data. Histogrammer kan brukes til å analysere og presentere data. Høyden av en søyle i histogrammet er frekvensen delt på klassebredden. Et histogram skiller seg fra et søylediagram ved at det er arealet, og ikke høyden av søylen som sier noe om mengden.
Frekvensfordelingen deles inn i ulike kvantiler som for eksempel persentiler, desiler og kvartiler. Hvilke intervaller man velger å gruppere dataen i er avgjørende for hvordan dataen vil se ut; Om man velger for store intervaller vil man kanskje få én veldig høy søyle, mens resten av søylene blir veldig små. Om man velger for små intervaller vil man kanskje få et pannekakeformet histogram hvor de fleste søyler har svært få eller ingen observasjonspunkter. Man bør derfor teste med forskjellige intervaller for å se hvilke som best får frem frekvensens form, for eksempel om den er normalfordelt eller skjevfordelt, eller om det finnes ekstremverdier i frekvensen.
NM i hopp uten tilløp 1972
NM i hopp uten tilløp 1972 var en del av NM i friidrett 1972.
Mesterskapet ble arrangert i Kristiansand 5. mars. Arrangør var Kristiansands IF.
Nazımiye
Nazımiye er en by med 3,249 innbyggere (2015) i den tyrkiske provinsen Tunceli. Den ligger nord for Kovancılar, sør for Pülümür, vest for Yayladere, og øst for Tunceli.
Fyresdal prestegjeld
Fyresdal prestegjeld var et prestegjeld tilhørende Vest-Telemark prosti i Agder og Telemark bispedømme i Den norske kirke. Det omfattet Fyresdal kommune i Telemark fylke, og hovedkirken var Moland kirke.
Fyresdal prestegjeld og dets sogn er nå en del av Fyresdal kirkelige fellesråd, som er underlagt Vest-Telemark prosti.
Historikk
Fyrisdalr sókn (norrønt) har sin opprinnelse fra kristningen av landet. Fyresdal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Fyresdal prestegjeld bestod av fem kirkesogn, hovedkirken Moland med anneksene Heggland, Veum, Skaffe og lengst mot nord Mo. Ved kgl. res. 5. mai 1769 ble det delt i to prestegjeld, i syd Moland med anneksene Heggland og Veum, i nord [Mo prestegjeld (Telemark)|Moe]] med annekset Skaffe.
Moland prestegjeld dannet grunnlaget for Moland formannskapsdistrikt, som ble opprettet i 1837.
I 1844 ble Heggland lagt til hovedsognet og kirken nedrevet i 1845.
Ved kgl. res. 28. mai 1879 ble navnet på kommune og prestegjeld endret til Fyresdal.
Ved avviklingen bestod Fyresdal prestegjeld av menighetene i Fyresdal og Veum.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Bygdedans
Bygdedans er den eldste og mest særmerkte blant norske folkedanser. Bygdedansene var de mest vanlige dansene i vårt land før runddansen ble populær. De eldste bygdedansformene kom til Norge kanskje allerede på 1500-tallet, og har gjennom tida tatt farge av stilidealer i ulike tidsepoker og de ulike lokalmiljøene de var i, noe som har ført til at vi i dag har et mangfold av danseformer. De eldste formene har enkle steg og bygdedanssnu, mens de nyere er påvirket av runddansen og har hurtig entaktsnu (runddanssnu). Dansene har blitt gjort til bygdenes egne.
Til bygdedans regner en springar, gangar, pols, rull og halling, med ulike lokale navn. Da finnes for eksempel: Vestlandsspringar, Telespringar, Numedalsspringar, Hallingspringar, Numedalsgangar, Telegangar, Nordlandspols, Rørospols og Finnskogpols.
Reginald Doherty
Reginald «Reggie» Frank Doherty (født 14. oktober 1872 i Wimbledon, England, død 29. desember 1910 i London) var en britisk tennisspiller. Eldre bror til Lawrence Doherty.
Reggie Doherty vant singleturneringen i Wimbledon fire år på rad, 1897–1900. Sammen med sin bror Lawrence vant han doublen åtte ganger i perioden 1896–1906. Brødrene deltok også på det fremgangsrike engelske Davis Cup-lag som vant i cupen i 1903–1906.
Brødrene ble i 1980 opptatt i International Tennis Hall of Fame.
Grette skole (Sem)
Grette skole var en folkeskole på Nordre Hesby i daværende Sem kommune i Vestfold. Skolen sto ferdig i 1867 og ble nedlagt i 1911 like før Sem skole åpnet. Før 1867 holdt skolen til i leide lokaler på Grette. Den beholdt navnet Grette da den flyttet til Hesby.
Mannen (fjell i Jotunheimen)
Mannen er et fjell i fjellrekka Maradalstindane på grensa mellom Årdal og Luster kommuner i Sogn og Fjordane. Toppen har en høyde på 1 950 meter over havet og ligger i fjellmassivet Hurrungane, vest i Jotunheimen nasjonalpark.
Master of public administration
Master of public administration (MPA) er en akademisk grad innen offentlig administrasjon og ledelse.
MPA-graden tilbys ved flere norske universiteter og høgskoler. Det blir tilbudt flere varianter av graden MPA, men ved flere høgskoler er dette en generell, tverfaglig og forskningbasert lederutdannelse. Graden MPA tilbys ved Høgskolen i Hedmark (HiHM), Høgskolen i Lillehammer (HL), Høgskolen i Sør-Trøndelag (HiST) og Høgskolen i Nord-Trøndelag (HiNT), de to siste i samarbeid med Copenhagen Business School. Universitetet i Bergen (UiB) tilbyr også graden MPA.
Fantômas (kinoføljetong 1913–1914)
Fantômas er en fransk stumfilm-føljetong fra 1913, regissert av Louis Feuillade. Føljetongen består av 5 filmer, utgitt i perioden 1913–1914.
Filmføljetongens handling
Inspektør Juve får i oppgave å etterforske, og forhåpentlig arrestere, en beryktet kriminell som bare er kjent under kallenavnet Fantomas.
Knottgenerator
Knottgenerator var et av flere folkelige navn i Norge på vedgassgenerator eller vedgassaggregat som ble brukt til å produsere (generere) vedgass, gass av ved i form av «knott». Slike anlegg ble særlig brukt for å gi drivstoff til biler under andre verdenskrig da det var stor mangel på bensin.
Bakgrunn
I mellomkrigstiden ble vedgass forsøkt utviklet som et rimeligere alternativ til bensin. . Kjøretøyene måtte da utstyres med vedgassgenerator, en generator som produserer vedgass ved ufullstendig forbrenning av knott. Vedgassgeneratorene tok stor plass og ble som oftest montert på utsiden av kjøretøyene. Både front- og bakmonterte aggregater var i bruk. I tillegg tok knott mye plass. Gassgeneratorer kan også bruke torv, koks eller trekull som råstoff. .
Den første norske lastebil med vedgassgenerator ble anskaffet av Hærens Automobilkorps i 1927 til testing. Det var en fransk Berliet lastebil med Imbert vedgassgenerator. Den første vedgassdrevne buss i Norge ble kjøpt inn av Ing. M. O. Schøyens Bilcentraler i Oslo i 1932 til forsøksdrift. Driften viste seg arbeidskrevende, og bussen ble overtatt av Vegdirektoratet samme år. På grunn av mangelen på bensin og annet drivstoff under den andre verdenskrig ble vedgass brukt som erstatning i forbrenningsmotorer i biler, busser, lastebiler og traktorer.
Knotter var små stykker med løvtre, helst gråor. Den ble produsert i store mengder og solgt i sekkevis til de som hadde kjøreløyve og rasjoneringskort. Vedstykkene var på størrelse med en knyttneve.
Vedgass ble utviklet ved forbrenning av knotten med lite tilførsel av luft i en lukket tank. En fikk da ut gass som består av CO (karbonmonoksid). Det ville ellers blitt CO2 (karbondioksid), men siden det er underskudd på O2 (oksygen), blir det ett oksygenatom for lite, og det dannes CO og metangass, litt metanolgass og en stor mengde nitrogen, som er 80 % av luften som blir tilført for å lage CO. Gassen ble så ført inn i bilens forgasser (forgasseren ble som regel byttet ut med en gassblander) og sugd inn i motoren, som tente blandingen på samme måte som med bensin. Man måtte blande gassen manuelt, med spaker i nærheten av rattet, ettersom gasskonsentrasjonen (kvaliteten) varierte mye. Energimessig tilsvarte 2,5 kg knott rundt 1 liter bensin. For et vanlig aggregat brukt under krigen holdt en påfylling til 2-4 timer eller 80–100 km kjøring.
Motorkraften gikk noe ned (på grunn av den høye konsentrasjonen av N2), og man kunne få opptil 2/3 av normal motorkraft, men med en del tilpasninger av forgasseren og endring av tenningstidspunkt (det beste var ca. 35 grader fortenning) virket det hele, som oftest. Starten kunne bli vanskelig, fordi det ikke var til å unngå at det var luft i knottbeholderen, som måtte etterfylles med jevne mellomrom.
Karbidgenerator
Det ble også utviklet en alternativ gassgenerator for mindre person- og varebiler; en såkalt karbidgenerator som utviklet brennbar acetylengass (brukes også til sveising). Gassen ble utviklet ved at kalsiumkarbid ble tilført vann. Denne typen generator var i mindre bruk, og heller ikke ufarlig. Stort trykk i generatoren kunne føre til eksplosjon hvis sikkerhetsventilen ble tettet til med karbid-søl.
Comal County
Comal Countys totale areal er 1 488 km² hvorav 34 km² er vann. I 2000 hadde fylket 78 021 innbyggere og administrasjonssenteret ligger i byen New Braunfels. Fylket har fått sitt navn etter elva Comal River.
Biliverdin
Biliverdin er et nedbrytningprodukt av hemoglobin i blodet. Biliverdin er grønlig av farge. Biliverdin finnes blant annet i galle, og er ansvarlig for grønnfargen. Videre nedbryting reduserer biliverdin til bilirubin, som er gult. Effekten av denne nedbrytingen kan ofte sees på blåmerker, som gjerne går gjennom en grønn eller blålig fase før de blir gule.
Biliverdin er en viktig faktor i eggeskall hos spurvefugler og enkelte andre fuglegrupper, der de står for den blå fargen som er vanlig på eggeskall. Dette biliverdinet produseres i kjertlene som lager eggeskall i hunnens kloakk, ikke fra nedbrytning av blod. mengden biliverdin i et egg kan vær en indikasjon på hunnens fitness, og er derfor sannsynligvis påvirket av seksuell seleksjon. Biliverdin er det aktive fargestoffet i blodet til øgleslekten Prasinohaema. Stoffet beskytter muligens disse dyrene mot malaria. Det finnes også en frosk, Chiromantis samkosensis, som også har grønt blod og turkise knokler.
Veiteberg kraftverk
Veiteberg kraftverk er et vannkraftverk i Stardalen i Jølster kommune i Vestland.
Lee Seung-ho
Lee Seung-ho (født 9. september 1981 i Gunsan), sørkoreansk baseballspiller som deltok i de olympiske leker 2000 i Sydney.
Lee vant en olympisk bronsemedalje i baseball under Sommer-OL 2000 i Sydney. Han var med på det sørkoreanske laget som kom på tredjeplass i baseballturneringen bak USA og Cuba.
Veiteberg kraftverk
Kraftverket er et elvekraftverk og utnytter 156 meter av fallet i Veitebergselven. Det startet produksjonen i 2001.
Installert effekt er 2 MW med en francisturbin. Midlere årsproduksjon er på 8 GWh.
Kraftverket er eid av Veiteberg Kraftverk as.
Valsøyfjorden
Valsøyfjorden er en fjord i Heim kommune i Trøndelag. Ytterst i fjorden er det flere øyer, hvor Valsøya er den største. Valsøyfjorden er også navnet på bygda rundt fjorden. Innerst i fjorden ligger grenda Valsøybotn.
I 1993 ble Valsøybrua åpnet, det førte til at trafikken på det som nå er europavei 39 går over Valsøya, i stedet for rundt Valsøyfjorden.
Hvert år blir det arrangert en konsert i Fossdalen, en dal innerst i Valsøybotn. Den første konserten var i 2002. Der har det opptrådt artister som Dance with a Stranger, Jaa9 & OnklP, Åge Alexandersen, Henning Sommerro, Bjørn Eidsvåg, Vassendgutane og DumDum Boys. Fosskonserten har noen år hatt flere tusen publikumere.
Fossen renner fra Sandåa, en elv som igjen renner fra Botnavatnet. Sandåa har mange spektakulære fosser.
Fjordens eneste butikk er Bunnpris på Engan. Butikken blir kalt Snekvik. Engan, eller Enge, er et litt tettere strøk, med boligfelt, butikk, ballbinge, geitbåtmuseum og andre bedrifter.
Down on the Farm (film, 1920)
Down on the Farm er en amerikansk stumfilm-komedie fra 1920, regissert av Erle C. Kenton, Ray Grey og F. Richard Jones.
Handling
Dagen starter som en vanlig dag ved Roachs gård, hvor gårdshunden Teddy gjør mer produktivt arbeid enn alle andre på gården til sammen. Men dagen endrer seg når av de ansatte ved gården ser en mulighet til å innynde seg hos Louise, Roachs datter, som han ønsker å gifte seg med. Roach vil imidlertid ikke la datteren gifte seg med en fattig gårdsarbeider, selv om Louise er forelsket i ham.
Immeln (innsjø)
Immeln er en innsjø nordøst i Skåne län i Sverige. Sjøen er langstrakt fra sørvest til nordøst, men har også mange bukter og øyer. Mange av øyene er verneområder for fugler, hvor det er ferdselsforbud fra 1. april til 15. juli. I området finnes blant annet storlom og fiskeørn.
Down on the Farm (film, 1920)
Handling
I mellomtiden går mannen som har pant i gården sin runde for å samle inn pengene han krever. Han bruker også sin makt-posisjon i området til å skaffe seksuelle tjenester fra kvinner som risikerer utkastelse på grunn av utestående gjeld. Etter å møtt Louise for første gang, blir bank-mannen umiddelbart forelsket i henne. Louise legger derfor en plan for å bli kvitt mannens uønskede fremskritt. Planen har imidlertid utilsiktede konsekvenser.
Immeln (innsjø)
Sjøen får tilførsel fra Ekeshultsån og flere mindre elver, mens utløpet er gjennom Edre strøm til Filkesjön i øst. Dette er reproduksjonsområde for den unike stammen av Immeln-ørret. På begge sider av utløpselva ligger Brotorpets naturreservat.
Sjøen er næringsfatting med rent og klart vann, men er også betydelig påvirket blant annet av omkringliggende skogbruk. Den økologiske tilstanden vurderes derfor som utilfredsstillende.
Protoporfyrin
Protoporfyriner are tetrapyrroler som har følgende sidegrupper:
Protoporfyrin IX er et stoff som blir mye brukt i kroppen som bæremolekyler for divalente kationer. Det er også et utgangspunkt for dannelsen av hemoglobin sammen med hem-grupper og Fe2+, og er også med i dannelsen av cytocrom og katalase. Sammen med magnesium ioner (Mg2+) er protofyren med i dannelsen av klorofyll
Protoporfyrin er rødbrunt av farge og er det pigmentet som gir mørke flekker på eggene til mange fugler.
Iljusjin Il-20 (1948)
Iljusjin Il-20 var et angrepsfly utviklet i Sovjetunionen av byrået til Iljusjin. Il-20 utmerket seg ved den ukonvensjonelle plasseringen av førerkabinen over motoren, noe som gav bedre sikt men vanskeliggjorde vedlikehold. Prototypen fløy første gang i begynnelsen av desember 1948, utstyrt med en Mikulin M-47 motor med en ytelse på 3000 hk. Beste topphastighet som ble notert under evaluering var på 515 km/t, noe som ikke var spesielt imponerende sammenlignet med Iljusjins Il-10 som allerede var i produksjon og hadde en topphastighet på 551 km/t. Forskjellige typer bestykning ble evaluert, men den siste besto av én 23 mm kanon i førerkabinens akterende, og fire 23 mm kanoner i vingene. Kanonene i vingene var montert på lavetter som kunne posisjoneres enten i flyets retning eller 23° nedover. Il-20 var også utstyrt med bomberom og festepunkter under vingene, og kunne ta en bombelast på opptil 1190 kg.
Problemer med motoren, lite imponerende ytelser og overgang til jetmotorer førte til at Il-20 ble kansellert i mai 1949.
Betegnelsen «Il-20» har blitt brukt igjen senere, på en sivil versjon av bombeflyet Il-28 og på et overvåkningsfly basert på passasjerflyet Il-18.
Buøy Idrettslag
Buøy Idrettslag er en fotballklubb fra Buøy i Stavanger som ble stiftet 14. juni 1909. Klubben vant 3. divisjon i 2003 og vant første kvalifiseringskamp 3–1 hjemme mot Sandnes Ulf. Men Buøy tapte 4–1 på Sandnes og ble værende i 3. divisjon.
Arnold Hansen
Arnold Halvor Hansen (1912–1949) var en norsk motstandsmann. Han er kjent for sin innsats i hjemmestyrkene under andre verdenskrig og ble tildelt Krigskorset med sverd, Norges fremste utmerkelse.
Hansen var murerarbeider og bodde i Oppegård. Under okkupasjonen kom han med i motstandsarbeid. Hansen tjenestegjorde som jeger og våpeninstruktør i Milorgs distrikt 13, Oslo og omegn.
Mot slutten av krigen ble Hansen livstruende skadet i en tysk aksjon mot Milorg. Den 4. april 1945 gikk Gestapo til aksjon og arresterte tre mann. Hansen gjorde et utfall mot tyskerne og i kampen som fulgte ble han skutt og alvorlig skadet. Utfallet gjorde det mulig for de to andre Milorg-medlemmene å unnslippe. Hansen ble lammet og havnet på sykehus, men fikk dårlig behandling og tilstanden forverret seg. I statsråd 16. november 1945 ble Hansen tildelt Krigskorset med sverd for sin innsats. Forsvarsdepartementet uttalte at «Arnold Hansen har vist et fremrakende [sic] mot og en enestående selvoppofrelse og at han dermed har gjort seg fortjent til vår høieste krigsdekorasjon – Krigskorset m/sverd.» Saken vakte en viss oppmerksomhet, da Hansen regnes som den eneste fra hjemmestyrkene som ble tildelt Krigskorset. Utmerkelsen ble overlevert av Forsvarssjefen, general Otto Ruge, allerede 3. november.
Hansen døde i 1949 etter fire års sykeleie.
Drag Harlan
Drag Harlan er en amerikansk stumfilm-western fra 1920, regissert av J. Gordon Edwards. Hovedrollen spilles av William Farnum.
Handling
Drag Harlan er en tøff cowboy. Etter å ha fått vite om en gull-gruve fra en døende gammel mann, begynner han å lete etter datteren sin (spilt av Jackie Saunders) så vel som etter gullet. Men den samme gjengen som skjøt den gamle mannen er også ute etter det samme gullet.
Fylkesvei 78 (andre betydninger)
I Norge finnes fylkesvei 78 i de følgende fylkene:
«Juno»
«Juno» (1842–1871) var en bark eid av Adam Walther Müller (slekt) (1791–1874) fra Bergen, samt noen andre. Den var bygget av Herman Gran og var på 112 komm.lester. Den hadde flere seilaser fra Norge til Amerika frem til 1856, der den brakte norske emigranter. Med kaptein Niels Bendixen (1808–1850, far til arkeologen Bendix Edvard Bendixen)  dro den over i 1843, 1844, 1846, 1847 og 1849. Så ble det to turer i 1852 og 1856 med kaptein M. J. Huun. Senere eiere var O. P. Wingaard m.fl. 1855, Chr. K. Gran 1860 og Eilert Lund i 1862. Peder Andersen ble skipper. Den havarerte i 1858 på vei fra Newcastle til Trondheim, anført av Jan Andreas Schiwartz. Styrmann: Bernt Martin Clausen, 27 år, Bergen. Men det må ha blitt ordnet, for det ble i 1863 solgt fra Eilert Lund til en reder i Grimstad, og forliste for siste gang den 7. oktober 1871 ved Narva-Jõesuu i Finskebukta.
En annen «Juno» (1874–1885) var et fregattskip som ble bygd i 1874 av Sjur Knutsen Flage (1821–1888) fra Voss opprinnelig. Kjøper av dette seilskip no. 43 var August C. Mohr & Søn. Det var på 657 komm.lester og var Bergens største fullrigger. Det brant i april 1885 utenfor Kapp det gode håp, men var jo ikke en bark, da. Kaptein Th. Kjeller og nesten alle ombord omkom, så nær som tre som unnslapp.
Det fantes også en bark med samme navn «Juno» (1878–1917), bygget med stålskrog av F. Ulrichs i Vegesack i 1878. Da den ble senket utenfor Shetland av U43 (ubåt) i 1917 var på vei fra Savannah i USA med bomullsfrøkaker. Alle mann ble berget. Den var eid av Iver Bugge fra Larvik som hadde kjøpt den bare året før. Den kom først i norsk eie hos Carl Bech & Co. (1906–1916) og var såvidt innom Alex Prebensen i Risør før Bugge kjøpte den.
Relé
Et relé er en elektrisk komponent som fungerer som en strømbryter. Det kan brukes til å kontrollere en elektrisk strøm, gjerne mye større enn den som blir tilført reléspolen, eller – sammen med flere andre reléer – til å lage en logisk styring.
Releer brukes der det er nødvendig å styre en krets med et uavhengig laveffektsignal, eller hvor flere kretser må styres av ett signal. Reléer ble først brukt i langdistanse telegrafkretser som signalrepeatere: de oppdaterer signalet som kommer inn fra en krets ved å overføre det til en annen krets. Reléer ble mye brukt i telefonsentraler og tidlige datamaskiner for å utføre logiske operasjoner.
Den tradisjonelle formen for et relé bruker en elektromagnet for å lukke eller åpne kontaktene, men andre driftsprinsipper har blitt oppfunnet, for eksempel i solid-fase reléer som bruker halvlederegenskaper for kontroll uten å stole på bevegelige deler. Releer med kalibrerte driftsegenskaper og noen ganger flere driftsspoler brukes for å beskytte elektriske kretser mot overbelastning eller feil; i moderne elektriske kraftsystemer utføres disse funksjonene av digitale instrumenter som fortsatt kalles beskyttelsesreléer.
Låsende reléer krever bare en enkelt puls med kontrollkraft for å betjene bryteren vedvarende. En annen puls påført et andre sett med kontrollterminaler, eller en puls med motsatt polaritet, tilbakestiller bryteren, mens gjentatte pulser av samme type ikke har noen effekt. Magnetiske låsereléer er nyttige i applikasjoner når strømavbrudd ikke skal påvirke kretsene som reléet styrer.
Historie
I 1809 designet Samuel Thomas von Sömmerring et elektrolytisk relé som en del av sin elektrokjemiske telegraf.
Kun elektriske reléer startet som en ytterligere forbedring av telegrafer, med den amerikanske vitenskapsmannen Joseph Henry som ofte sies å ha oppfunnet reléet i 1835 for å forbedre sin versjon av den elektriske telegrafen, utviklet tidligere i 1831.
Et offisielt patent ble imidlertid ikke utstedt før i 1840 til Samuel Morse for telegrafen hans, som nå kalles et relé. Den beskrevne mekanismen fungerte som en digital forsterker som gjentok telegrafsignalet, og tillot dermed signaler å forplante seg så langt som ønsket.
Ordet relé dukker opp i sammenheng med elektromagnetiske operasjoner fra 1860 og utover.
Bøfjorden (bygd i Surnadal)
Bøfjorden er navnet på en bygd ved Bøfjorden nord i Surnadal kommune i Møre og Romsdal. Veien til Bøfjordne i Surnadal kommune:
Bøfjorden ligger ved riksvei 65 som går fra Betna i Halsa kommune (E39) til Skei (kommunesenteret i Surnadal kommune). For å komme ned til fjorden må en ta av på fylkesvei 330 som går fra Bøfjorden høyeste beliggende del Settemsdalen og ned til de ned grenden Settemsøra, Nordstranda og Bølandet som ligger på sørsiden av fjorden. Til Bølandet går fylkesvei 331.
Bøfjorden er en tradisjonell landbruksbygd, men har også har innslag av industri og annen næringsvirksomhet. På Settemsøra ligger Bøfjorden Sag AS. Et moderne sagbruk som leverer trelast til skipsdekk, lafting og til hus og hytter. Norsk Skifertre AS har også hovedkontor på Settemsøra i Bøfjorden. Skifertre startet som et firma som lagde kjøkken og interiørløsninger, men har utviklet seg til et firma som i dag driver med nybygg, tilbygg og vedlikehold av bygg. I Bøfjorden er det på Bølandet ved fylkesvei 331 (sørsiden av fjorden) et samvirkelag (S-lag) og gjestebrygge. Bøfjorden Caravanpark ligger ved utløpet av Settemselva i Settemsbukta. Her er det også et moderne servicehus med restaurant og pub.
Bøfjorden er hjembygda til Bøfjorden sjøbruksmuseum. Sjøbruksmuseet driftes av Bøfjorden Historielag og har en stor samling av Bøfjorden sin kulturhistorie i form av gjenstander og bilder. Bøfjorden Teaterlag er et aktivt lag og har tradisjon med en bygderevy hver påske.
Bøfjorden er kjent for muligheter til sjøfiske og turer i skog og mark. På Settemsfjellet ligger Kristiansund og Nordmøre Turistforenings hytte Jutulbu. Hytten hører med inn under er rutenett med merkede stier som har fått navnet fjordruten.
Bøfjorden IL er bygdens idrettslag, laget er delt opp i skigruppe, fotballgruppe og trim og friidrett. Idrettslaget har fotballbanen Leikarvollen. Hjelmen Skytterlag er Bøfjorden sitt skytterlag, de siste årene har laget opparbeidet et moderne anlegg, med elektroniske blinker, som ligger tett ved Leikarvollen og Bøfjorden Grendehus. I kjelleren på grendehuset har Hjelmen Skytterlag innendørs miniatyrskytebane. Røsslyngen 4H er en av ungdomsorganisasjonene i Bøfjorden. Bøfjoren Småbåtforening har egen havn, med gjestebrygge i Settemsbukta.
Ved Bøfjorden Oppvekstsenter er det i dag barnehage med et stort uteområde for lek og idrett på Settemsøra. Tidligere også en barneskole, men elevene har blitt flyttet til Bæverfjord Oppvekstsenter.
Bøfjorden har i dag 3 byggefelt. Det eldste er lokalisert på Sagvelta på Settemsøra. Det nest i eldste byggefeltet ligger på nordsiden av fjorden kort stykke vestover for Bøfjorden Sjøbruksmuseum. Det nyeste byggefeltet ligger på den vestlige enden av Bølandet på sørsiden av fjorden i gangavstand fra butikken i bygden. Bøfjorden har to større hyttefelt. Det største ligger langs fjorden innover fra Settemsøra og innover mot grensen mot nabobygda Åsskard. Det andre store hyttefeltet er lokalisert fra enden av fylkesvei 330 og utover på nordsiden av fjorden.
Santanic Verses With a Kind of Xmas Chords
Santanic Verses with a Kind of Xmas Chords er en musikk-EP med Dusty Cowshit, utgitt i 1996.
Vinjefjorden (Nordmøre)
Vinjefjorden er en smal og lang fjord som strekker seg fra Vinjeøra i Heim kommune i Trøndelag til Aursundet i Aure og Valsøyfjorden i Heim kommune.
Europavei 39 går langs hele sørsiden av fjorden, mens fylkesvei 359 går langs deler av nordsiden.
Det gamle navnet fra norrøn tid er Fjalnir.
Offisielt strekker den seg fra Vinjeøra i øst og helt ut til Kristiansund i vest. Men på grunn av sundene Aursundet, Imarsundet og Sålåsundet i nord, og sidefjordene Valsøyfjorden, Skålvikfjorden og Halsafjorden i sør, så regnes dens slutt ved dens første avstikker, Aursundet.
Vinjefjorden er mest kjent som «sildefjorden» men det kan fanges både laks, sei og torsk helt oppe i 20 kg. Den 30. august 2005 rømte vel 850 000 oppdrettslaks fra Marine Harvest på Tustna i Møre og Romsdal. Mange av dem tok veien til Vinjefjorden. Dermed ble fjorden full av laks og lokalbefolkningen hamstret flere hundre kilo laks.
På nordsiden av den indre del av fjorden strekker Nord-Europas lengste sammenhengende hasselskog seg oppover fjellsiden.
Vinjefjorden er 19,5 kilometer lang fra Vinjeøra til midt i Aursundet og er på det djupeste 224 meter djup. Den offisielle Vinjefjorden er ca. 50 kilometer lang og rundt 320 meter djup på det djupeste.
Freund
Freund kan sikte til en av følgende personer:
Fylkesvei 74 (andre betydninger)
I Norge finnes fylkesvei 74 i de følgende fylkene:
Fylkesvei 732 (andre betydninger)
I Norge finnes fylkesvei 732 i de følgende fylkene:
Skoltegrunnskaien
Skoltegrunnskaien er en offentlig utstikkerkai beliggende mellom Festningskaien og Bontelabo i Bergen havn.
Historie
Flo og fjære i Bergen er bare pluss/minus en halv meter, men ved sterk nordavind og springflo kan sjøen gå langt høyere. I 1570 stod vannet så høyt at man ikke kunne gå på Torget. Videre oppstod stor skade på mel og malt i bodene på Stranden, og på fisken som var lagret på Bryggen. I 1589 ble det innhentet tillatelse fra kongen til å anlegge et bolverk som bølgebryter fra Nordnes til Borneskjær utenfor Tollboden, men dette ble aldri realisert. I desember 1674 var nordveststormen så sterk at skip som lå for anker, dels drev inn til Torget og dels ble slått mot bodene på Stranden, så både fartøyer og boder ble ødelagt - mens et hus i Dreggen blåste på sjøen og drev innover Vågen med folk i. Et lite fyrtårn kom opp på Nordnes i 1839. Lindesnes hadde fått landets første fyr i 1655, mens det lenge var mulig for skip som ankom Bergen i mørke, å forfeile Vågen.
Planen om en bølgebryter ble virkeliggjort i årene 1863–1868 med en 100 meter lang og syv meter bred molo med fortøyningsringer på begge sider, kalt «Moljen», avløst av Skoltegrunnskaien under første verdenskrig. På moloens østside oppførtes i 1867 et ni meter høyt fyrtårn av støpejern. I 1909 fremla havnestyret ideen om en stor utstikker ved Festningskaien. Selv om denne Skoltegrunnsutstikkeren ikke var med i havneplanen av 1903, ble forslaget vedtatt i bystyret i 1910.
Havneingeniørvesenet begynte kaibyggearbeidet på utstikkerens ytre halvdel. Dette måtte gjøres før den gamle moloen kunne rives, for å unngå at Vågen ble liggende ubeskyttet. Til arbeidet krevdes det mye fyllmasse, skaffet til veie fra utsprengningen av tunnelen for Fløybanen. Det ble anlagt en transportviadukt for skinnegående traller til Torget. Deretter ble massene overført til lektere, og kaimurer ble bygd høye som 3-4 etasjers hus.
Vinjefjorden (Vinje)
Vinjefjorden i Vinje kommune i Telemark er den nordligste delen av innsjøen Møsvatn. Fjorden er rundt åtte kilometer lang. Den strekker seg fra utløpet av Tommåi i sør til nordenden av innsjøen ved Mogen og utløpet av elva Kvenna.
Meerut (distrikt)
Meerut (hindi: मेरठ ज़िला, urdu: میرٹھ ضلع ) er et distrikt i den indiske delstaten Uttar Pradesh. Distriktets hovedstad er Meerut.
Skoltegrunnskaien
Historie
Skoltegrunnsutstikkeren stod ferdig i 1917; den var 335 meter lang og 40 meter bred. Hele anlegget med vareskur, kraner og kaispor stod ferdig i 1921. Byggingen av utstikkeren var en komplisert og stor arbeidsoperasjon, og den største, dyreste og mest tidkrevende i havnevesenets historie til da.
I årene 1956-1958 og i 1964 ble kaien utvidet og et nytt ekspedisjonsbygg reist. I 2005 var kaiens samlete effektive kailengde 664 meter, og den var hovedkai for passasjertrafikk i utenriksfart. Skolten er i dag avstengt område, underlagt ISPS-regelverket (International Ship and Port Facility Security Code), en internasjonal standard ment å forebygge terror og sabotasje.
Meerut (distrikt)
Demografi
Ved folketellingen i 2011 var det 3,447,405 innbyggere i distriktet, mot 2,997,361 i 2001. Den urbane befolkningen utgjør 51,13 % av befolkningen.
Barn i alderen 0 til 6 år utgjorde 14,16 % i 2011 mot 17,28 % i 2001. Antallet jenter i den alderen per tusen gutter er 857 i 2011.
Fylkesvei 753 (andre betydninger)
I Norge finnes fylkesvei 753 i de følgende fylkene:
Birger Ekeberg
Lars Birger Ekeberg (født 10. august 1880 i Uppsala, død 30. november 1968 i Stockholm) var en svensk jurist, justisminister og riksmarskalk.
Ekeberg avla juridisk kandidateksamen ved Uppsala universitet i 1902, ble dosent 1904 og doctor juris i 1907. Han var deretter professor i rettsvitenskap ved Stockholms högskola 1907–1925.
Ekeberg var justisminister i regjeringene De Geer d.y. og von Sydow 1920–1921 og i regjeringen Trygger 1923–1924. Han ble justisråd i 1925, leder av lagberedningen i 1927 og var president i Svea hovrätt 1931–1946.
Han overtok som riksmarskalk etter Axel Vennersten i 1946, en posisjon han innehadde frem til 1959. Ekeberg var medlem av Den faste voldgiftsdomstolen i Haag fra 1937 til 1955. Han ble utnevt av Sveriges regjering til leder for Handelshögskolan i Stockholms direksjon 1940–1957.
Birger Ekeberg giftet seg i 1911 med Brita Swartz, datter av Carl Swartz. Han er gravlagt på Uppsala gamla kyrkogård.
Riksväg 34
Riksväg 34 er en svensk riksvei som går mellom Motala og Ålem.
Mellom Europavei 4 ved Linköping og Linköpings sentrum finnes en 5 km lang motorvei som skiltes som en del av riksväg 34 men som egentlig har betegnelsen E4.04. Den kategorien av veinummer (på norsk: arm) skiltes aldri, men har bare administrativ funksjon. Traséen mellom Motala og Linköping var før 1. november 2007 skiltet som riksväg 36.
Norgesmesterskapet i boksing 2023
Norgesmesterskapet i boksing 2023 ble arrangert 10.–12. mars i Bjølsenhallen i Oslo. Arrangør var Idrettsforeningen Ørnulf.
Kongepokalene ble vunnet av Martin Skogheim og Madeleine Angelsen.
Austre Hestlægerhøe
Austre Hestlægerhøe er et fjell sør for Veodalen i Jotunheimen nasjonalpark. Det har en høyde på 1 950 meter over havet og danner grensepunkt mellom kommunene Lom og Vågå i Innlandet.
Englivatnet
Englivatnet er en innsjø i Heim kommune i Trøndelag. Den har utløp mot øst til Grytåa, og er regulert som magasin for Grytdalen og Valsøyfjord kraftverk.
Butch Cassidy
Robert Leroy Parker (født 15. april 1866 i Beaver i Utah, død 7. november 1908 i San Vicente i Bolivia), bedre kjent som Butch Cassidy, var en amerikansk fredløs tog- og bankraner. Han var også lederen for en kriminell bande som kalte seg «The Wild Bunch».
Bakgrunn
Robert Leroy Parker kom fra en mormonerfamilie i Utah, som den eldste av tretten barn. Han vokste opp i Circleville. Faren var Maximillian Parker og moren Ann Campbell Gillies. Familiene Parker og Gillies hadde konvertert til mormonsk tro mens de fortsatt bodde i England og Irland. Maximillian Parker var 12 år gammel da hans familie ankom Salt Lake City i 1856 som mormonske pionerer; Ann Gillies ble født og levde i Tyneside, i nordvestre England, og hun kom til Amerika med sin famile i 1859 som 14-åring. Paret giftet seg i juli 1865.
Roberts første tyveri var av et par bukser, og han hadde lagt igjen en lapp i butikken hvor det stod at han skulle betale tilbake senere, men det er uklart om han noen gang gjorde det.
Kriminalitet
Han ble etter hvert kjent med kvegtyven Mike Cassidy, som han beundret svært mye. I 1884, 18 år gammel, tok han navnet «Butch Cassidy» og begynte å stjele husdyr. På den tiden ble han kalt «vestens Robin Hood», fordi tyveriene hadde en sosial hensikt.
Parkers kriminelle karriere tok av i 1889 da han ranet til seg cirka 20.000 dollar fra San Miguel Valley Bank i Telluride sammen med tre medsammensvorne. Etter det dro de til Robbers Roost, et tilfluktssted i Utah. Fra 1894 til 1896 måtte han sone 18 måneder i fengsel for hestetyveri.
Da han omsider slapp ut, dannet han røverbanden «The Wild Bunch». Det mest kjente medlemmet i gruppen var Harry Alonzo Longabaugh, som i likhet med Parker hadde vært i fengsel for å stjele hester. Han hadde vært fengslet i Sundance Prison i Wyoming og fikk av den grunn kallenavnet «Sundance Kid». Fra 1896 til 1901 stod banden bak mer enn ett dusin tog- og bankran. I 1901 flyttet Sundance og Butch Cassidy til New York.
De ble drept av soldater i Bolivia i 1908. Det har vært påstått at det ikke er deres lik i gravene, noe som har blitt undersøkt med ulike resultater. Det ryktes at begge overlevde i Uruguay eller i USA under andre dekknavn. Det finnes også tegn som tyder på at Sundance dro tilbake til USA og døde der i 1936.
På film
I filmen Butch Cassidy and the Sundance Kid (1969) ble Butch Cassidy spilt av Paul Newman.
Fylkesvei 714 (andre betydninger)
I Norge finnes fylkesvei 714 i de følgende fylkene:
«Elisabeth»
«Elisabeth» var en tremastet bark, bygget ved verftet Stamann i Hamburg, Tyskland i 1836.
Skipet ble bygget i tre, og ingen modifikasjoner er registrert. Skipet var ca. 30 meter (92 fot) langt, med en maksimum bredde på 8,5 meter. Hun hadde et dypgående på 5,3 meter og et deplasement på 309 tonn.
Philip Ziegler
Philip Sandeman Ziegler (født 24. desember 1929 i Ringwood i England, død 22. februar 2023) var en britisk biograf og historiker.
Biografi
Ziegler studerte ved St Cyprian’s School i Eastbourne, og ble flyttet over til Summer Fields School i Oxford da de to skolene ble slått sammen til én skole. Han studerte deretter ved Eton College og New College, Oxford. Han tok en grad i rettsvitenskap før han gikk inn i den britiske utenrikstjenesten, hvor han ble utstasjonert i Laos, Pretoria og Bogotá, samt ved NATO-delegasjonen i Paris.
Karriere
I 1967 trakk han seg fra utenrikstjenesten, og ble ansatt i forlaget HarperCollins. Han var ansvarlig redaktør i forlaget fra 1979 til 1980. Han skrev artikler i en rekke tidsskrifter og aviser, som The Spectator, The Listener, The Times, The Daily Telegraph og History Today.
Bergen Taxi
Bergen Taxi er en drosjesentral i Bergen. Bergen Taxi er en formidlingssentral eid av drosjeeierne tilsluttet sentralen. Bergen Taxi ble etablert 20. januar 1915 under navnet Bergens Automobil-Vognmandsforening. I markedføring brukes nå navnet 07000 Bergen Taxi.
Pr 1. januar 2011 har sentralen tilsluttet ca. 450 biler fordelt på ca. 325 løyvehavere ifølge deres hjemmeside, www.bergentaxi.no. Selskapet markedfører seg under navnet 07000 Bergen Taxi og holder til i Kokstadvegen 8 i Bergen. I administrasjonen opplyser selskapet å ha ca 65 ansatte, mens ca 1000 sjåfører kjører flere millioner turer hvert år, alt ifølge deres hjemmesider.
The Dragon’s Net
The Dragon's Net er en amerikansk stumfilm-føljetong fra 1920, regissert av Henry MacRae. Føljetongen er innen action- og eventyrsjangeren og består av 12 kortfilmer som er antatt tapt. Manus var basert på en historie av J. Allan Dunn som ble publisert i magasinet Adventure i 1917.
Handling
Et sett med åtte gylne lotusblader inneholder hemmeligheten for evig liv. En ung jente blir narret ut av blomsten hun eier, men får snart hjelp av en eventyrer som sporer opp resten av blomstene.
Fylkesvei 719 (andre betydninger)
I Norge finnes fylkesvei 719 i de følgende fylkene:
Federico Fazio
Federico Julián Fazio (født 17. mars 1987) er en argentinsk fotballspiller som spiller for den italienske klubben.
Bruflat kirke
Bruflat kirke er en korskirke fra 1750 i Etnedal kommune, Innlandet fylke.
Byggverket er i tømmer og har 250 plasser.
Nederland under Vinter-OL 1992
Nederland under Vinter-OL 1992. Nitten sportsutøvere, ni menn og ti kvinner fra Nederland deltok i to sporter, kortbaneløp og hurtigløp på skøyter under Vinter-OL 1992 i Albertville i Frankrike. Nederland kom på tolvteplass med en gull- en sølv- og to bronsemedaljer. Skøyteløperen Leo Visser var Nederlands flaggbærer under åpningsseremonien.
Per Frimann
Per Frimann Hansen (født 4. juni 1962 i Gladsaxe) er en dansk tidligere fotballspiller. Han er mest kjent som midtbanespiller for det belgiske laget RSC Anderlecht, hvor han var med på å vinne den Belgiske toppdivisjonen tre ganger, og UEFA-cupen i 1983. Han spilte 17 kamper og scoret ett mål for det, og representerte landet sitt under fotball-VM 1986 og fotball-EM 1988.
Biografi
Frimann startet karrieren i den danske klubben Akademisk Boldklub (AB) under treneren Christian Andersen. I 1980 fikk Frimann sin seniordebut for AB, som spilte i Superligaen. I 1981 skiftet han klubb, til Kjøbenhavns Boldklub (KB). I KB ble han lagt merke til av den belgiske klubben RSC Anderlecht, og reiste for å spille for klubben en sesong senere. Frimann spilte seg umiddelbart inn på Anderlechts startoppstilling, og fikk sin debut for det danske landslaget i oktober 1983. Han ble værende i Anderlecht i syv sesonger, hvor han vant den Belgiske toppdivisjonen tre ganger, samt UEFA-cupen i 1983. I sin tid i klubben, spilte han sammen med en rekke danske landslagsspillere, blant annet Morten Olsen, som har vært landslagsstrender for siden 2000.